ગુજરાત પ્રાથમિક શિક્ષણ વિભાગ દ્વારા ગત વર્ષે સમગ્ર રાજ્યમાં શિક્ષકો સહિત સ્ટાફની ઓનલાઈન હાજરી પુરવાની સિસ્ટમ દાખલ કરવામાં આવતા ગુટલીબાજ શિક્ષકો હવે નિયમિત પોતાની ફરજ નિભાવવા માટે સજાગ બન્યા છે ત્યારે આ પ્રથાનો અમલ હવે આ વર્ષે નવા શૈક્ષણિક સત્રથી સરકારી તેમજ ગ્રાન્ટેડ, માધ્યમિક અને ઉચ્ચત્તર માધ્યમિક શાળાના શિક્ષકો તથા સ્ટાફ માટે પણ ઓનલાઈન હાજરી પ્રથાનો પ્રારંભ કરવામાં આવતા ગુટલીબાજ શિક્ષકોમાં ફફડાટ ફેલાયો છે.